**A szakirányú továbbképzés neve:** Idegennyelvi szakmai kommunikátor szakirányú továbbképzési szak

**A szakképzettség oklevélben szereplő megnevezése:** angol / francia / német / orosz idegen nyelvi szakmai kommunikátor

**A szakirányú továbbképzés képzési területe: gazdaságtudomány**

**Képzési Program**

|  |  |  |  |  |  |  |
| --- | --- | --- | --- | --- | --- | --- |
| **1. Tantárgy neve** | **2. Félév és kredit** | | | | **3. Számon-kérés típusa** | **4. Kontakt óraszám** |
| **1** | **2** |  | |  |  |
| Gazdasági és társadalomtudományi szaknyelv és szakmai műfajok elmélete | 3 |  |  |  | koll | 14 |
| Gazdasági és társadalomtudományi szaknyelv és szakmai műfajok gyakorlata | 3 |  | gyj | 14 |
| Szakmai szövegolvasás és szókincsfejlesztés | 3 |  | gyj | 14 |
| Összesen: |  |  |  |  |
| **II. Szakmai ismeretek** |  |  |  |  |
| Szóbeli szakmai kommunikáció I. | 6 |  | gyj | 28 |
| Szóbeli szakmai kommunikáció II. |  | 6 | gyj | 28 |
| Írásbeli szakmai kommunikáció | 6 |  | gyj | 28 |
| **III. Differenciált szakmai ismeretek** |  |  |  |  |
| Tárgyalástechnika és viselkedéskultúra | 6 |  | gyj | 28 |
| Prezentáció a szakmai kommunikációban |  | 3 | gyj | 14 |
| Gazdasági és társadalomtudományi elemzések nyelve |  | 3 | gyj | 14 |
| Nyelvi közvetítés szóban és írásban |  | 6 | gyj | 28 |
| Szakdolgozati konzultáció |  | 0 | ai |  |
| **Szakdolgozat** |  | **15** | **gyj** |  |
| **Záróvizsga** |  |  |  |  |
| **Idegennyelvi szakmai kommunikátor szakirányú továbbképzési szak (összesen)** | **27** | **33** |  | **210** |

**Elsajátítandó kompetenciák, tudáselemek, megszerezhető ismeretek**

Az idegen nyelvi szakmai kommunikátor szakirányú továbbképzésben végzettek

* képesek stratégiai szintű gondolkodásra,
* jó kommunikatív érzékkel és nagyfokú kreativitással rendelkeznek, továbbá
* képesek a gazdasági és társadalomtudományi szakterületen, illetve a saját szakterületükön írásban és szóban a képzés nyelvén kommunikálni
* magas szintű ismeretekkel rendelkeznek a gazdasági és társadalomtudományi szaknyelvről, illetve a saját szaknyelvük szókincsévről és szóhasználatáról
* magas szintű ismeretekkel rendelkeznek a tipikus gazdasági és társadalomtudományi, illetve a saját szakterületük írásbeli műfajainak használatában, azokat igényesen művelik,
* alkalmasak az adott szakterületen idegen nyelvi prezentáció megtartására,
* alkalmasak az adott szakterületet érintő tárgyalásokon kommunikálni, idegen nyelven tárgyalni,
* képesek az adott szakterület tudományos vizsgálatára.

**Személyes adottságok, készségek**

Az idegen nyelvi szakmai kommunikátor

* személyes adottságai és képességei (mint pl. empátia, szociális érzékenység, együttműködő képesség, tolerancia, rugalmasság, önértékelési képesség, sikerorientáltság, a minőség iránti elkötelezettség, képesség önálló munkavégzésre vagy csapatmunkában való részvételre, megfelelő idegen nyelvi kifejező képesség) a közösség, a munkahely sikerességét és eredményességét segítik. Mindemellett
* fogékony a nemzetközi környezetben zajló interkulturális kommunikáció jellemzőire,
* képes azok figyelembevételével rugalmasan és empatikusan kommunikálni,
* képes magabiztosan kommunikálni (írásban, szóban) idegen nyelven.

**A szakképzettség alkalmazása konkrét környezetben, tevékenységrendszerben**

* Az idegen nyelvi szakmai kommunikátorok alkalmasak idegen nyelvi környezetben kommunikálni írásban és szóban,
* alkalmasak kiselőadások tartására,
* alkalmasak idegen nyelvű tárgyalásokban részt venni, kommunikálni,
* alkalmasak a megfelelő idegen nyelvi szakmai szókincs, frazeológia, kollokáció használatára,
* alkalmasak az adott szakterületet érintő tudományos cikk megírására.

**A szakképzettség szempontjából meghatározó ismeretkörök és a főbb ismeretkörökhöz rendelt kreditérték:**

*Alapozó ismeretek: 9 kredit*

A *Gazdasági és társadalomtudományi szaknyelv és szakmai műfajok,* valamint a *Szakmai szövegolvasás és szókincsfejlesztés* tantárgyak keretében a hallgatók elsajátítják a szakterület jellemző szókincsét és szóhasználatát, megismerkednek a jellemző szakmai műfajokkal és az azokra jellemző regiszterrel, stílussal.

*Szakmai törzsanyag: 18 kredit*

A *Szóbeli szakmai kommunikáció* kurzusokon a hallgatók a tipikus szóbeli, szakmai szituációk nyelvhasználatát sajátítják el.

A *Írásbeli szakmai kommunikáció* kurzus során a hallgatók a szakterületre és a tudományterületre jellemző írott szakmai műfajokhoz tartozó dokumentumokat elemeznek és hoznak létre.

*Differenciált szakanyag: 18 kredit*

A *Prezentáció a szakmai kommunikációban* című kurzuson az idegen nyelvű előadások megtervezésének és bemutatásának módszertanával ismerkednek meg a hallgatók.

A *Tárgyalástechnika és viselkedéstechnika a szakmai kommunikációban* című órán a hallgatók betekintést nyernek a célnyelvi ország(ok) viselkedési kultúrájába, elsajátítják az üzleti kommunikációban, a tárgyalások során alkalmazandó viselkedési szabályokat, etikettet.

*Gazdasági elemzések nyelve* című kurzuskeretében a hallgatók megismerik a gazdasági elemzések során használatos szaknyelvet és gyakorlatot szereznek annak használatában írásban és szóban.

A *Nyelvi közvetítés szóban és írásban* c. kurzus során a fordítás és a tolmácsolás alapjaiba vezetjük be a hallgatót.

**KÉPZÉSI JELLEMZŐK:**

A képzés kezdete: 2021. szeptember

Időtartama: 2 félév

Helyszíne: SZTE JGYPK Szeged, Hattyas utca 10.

Az oktatás formája: levelező munkarend

Költségtérítési díj: 160 000 Ft/félév.

**Értékelési és ellenőrzési módszerek, eljárások**

Kollokvium, gyakorlati jegy, záróvizsga.

**A korábban szerzett ismeretek, gyakorlatok beszámítási rendje**

Egyéni kérelmek elbírálása alapján.

**A jelentkezés módja és feltételei**

* Az SZTE JGYPK Tanulmányi Osztály által kiadott jelentkezési lapon
* bármely képzési területen szerzett alap- vagy a mesterfokozatot tanúsító oklevél vagy korábbi főiskolai, illetve egyetemi szintű végzettség és szakképzettséget tanúsító oklevél
* államilag elismert, legalább középfokú (B2 szintű) komplex C típusú nyelvvizsga-bizonyítvánnyal, vagy azzal egyenértékű okirattal igazolt nyelvismeret a választott nyelvből (angol vagy francia vagy orosz vagy német).